Έιστεν Α΄ της Νορβηγίας

Συμβασιλέας της Νορβηγίας με τον αδελφό του Σίγκουρντ

Μετά τον θάνατο του πατέρα του σε μάχη στην Ιρλανδία ύστερα από προδοσία ο Έιστεν έγινε βασιλιάς της Νορβηγία μαζί με τους αδελφούς του Σίγκουρντ και Όλαφ όλοι τους από διαφορετικές άγνωστες μητέρες, ο Σίγκουρντ ήταν περίπου ένα χρόνο νεώτερος από τον Έιστεν ενώ ο Όλαφ ήταν περισσότερα απο 10 χρόνια νεώτερος του.  Ο Σίγκνουρντ ο Σταυροφόρος ήταν ο μοναδικός γιος του Μάγκνους του Γυμνοπόδη ο οποίος είχε συνοδεύσει τον πατέρα του στις εκστρατείες του στην δύση αλλά επέστρεψε στην Νορβηγία μετά τον θάνατο του. 
Οι περισσότερες πληροφορίες σχετικά με τον Έιστεν είναι λογοτεχνικού περιεχομένου που δίνουν ελλιπείς πληροφορίες σχετικά με την ζωή του, ο Σνόρρι Στούρλουσον, ο Ισλανδός συγγραφέας των αρχών του 13ου αιώνα υιοθέτησε περισσότερο αυτή την παρουσίαση. Οι ιστορίες του παρουσιάζουν περισσότερο μια λογοτεχνική σύγκριση μεταξύ του Έιστεν και του Σίγκουρντ στην οποία ο ένας αδελφός προσπαθούσε να συναγωνιστεί τον άλλον σε αρετές και κατορθώματα.  Σε μια έκδοση ο Σνόρρι Στούρλουσον αναφέρει ότι "O Έιστεν είναι ο πιο ωραίος άντρας που έχει δει ποτέ στην ζωή του με μεγάλα μπλε μάτια, χρυσά καμπυλωτά μαλλιά και μέτριο ύψος". Τις περισσότερο αξιόπιστες πληροφορίες σχετικά με την εμφάνιση του Έιστεν μας τις δίνει ο Θεόδωρος ο μοναχός ένας Νορβηγός χρονικογράφος που έζησε στα τέλη του 12ου αιώνα.

Ειρηνικός βασιλιάς

Η συμβασιλεία ανάμεσα στον Έιστεν, τον Σίγκουρντ και τον Όλαφ ήταν μοιρασμένη αλλά δεν υπήρχαν σε καμία περίπτωση διαχωριστικά σύνορα ανάμεσα στις περιοχές τις οποίες κυβερνούσαν, ο Έιστεν διέμενε περισσότερο στην Δυτική Νορβηγία και στο Τρόντελαγκ ενώ ο Σίγκουρντ έμενε περισσότερο στο Βικέν. Οι πραγματικοί βασιλείς ήταν ουσιαστικά ο Έιστεν και ο Σίγκουρντ αφού ο Όλαφ πέθανε πολύ πρόωρα και δεν υπάρχει καμιά πληροφορία σχετικά με αυτόν παρά μονάχα το όνομα του. Μια από τις πρώτες πράξεις των δυο αδελφών βασιλέων ήταν η κατάργηση των άδικων φόρων που είχαν επιβληθεί στους Νορβηγούς την εποχή που κυβερνούσαν την χώρα οι Δανοί ιδιαίτερα ο Σβεν της Νορβηγίας υπό την επίδραση του πατέρα του Κνούτου στις αρχές της δεκαετίας του 1030. Οι καταργήσεις των φόρων έκαναν τους βασιλείς εξαιρετικά δημοφιλείς, σύμφωνα με τις περισσότερες πηγές αυτός ήταν ο λόγος για τον οποίο ο Σίγκουρντ κατόρθωσε να κερδίσει την λαϊκή υποστήριξη στα σχέδια του για Σταυροφορία.
Το 1107-1108 μετά από μερικά χρόνια προετοιμασίας ο Σίγκουρντ εξέπλευσε προκειμένου να ηγηθεί σε Σταυροφορία για τους Αγίους Τόπους, ήταν ο πρώτος Ευρωπαίος βασιλιάς ο οποίος το πραγματοποίησε, ο Σίγκουρντ επέστρεψε στην Νορβηγία το 1111. Ο Έιστεν με την σειρά του δεν περιπλέχτηκε καθόλου σε πολέμους, αυτός είναι βασικά ο λόγος για τον οποίο τα Σάγκας παρέχουν λίγες πληροφορίες για το πρόσωπο του, όπως αναφέρεται είχε πει ότι "μπορεί να κάνει πολύ πιο χρήσιμα πράγματα για την χώρα του από τους πολέμους".  Ο Σίγκουρντ απο την άλλη πλευρά είχε την φήμη του πολεμικού βασιλιά όχι λόγω του χαρακτήρα του αλλά λόγω του ότι είχε ηγηθεί στην Σταυροφορία, ο Έιστεν στο διάστημα που έλλειπε ο αδελφός του προσπάθησε με κάθε μέσο να βελτιώσει την ζωή των  κατοίκων.  Ο ιστορικός Κλάους Κράγκ χρεώνει την ειρήνη όχι μονάχα στον Έιστεν αλλά και στον Σίγκουρντ στο διάστημα το οποίο δεν μετείχε σε Σταυροφορίες. Ο Σνόρρι Στούρλουσον λέει ότι κατάφεραν τα δυο αδέλφια να υποτάξουν την Ιεμτλάνδη με διπλωματικά μέσα προσφέροντας δώρα στους κατοίκους, δεν υπάρχει καμιά ιστορική αναφορά όμως για υποταγή της Ιεμτλάνδης πριν τον Σβερ της Νορβηγίας (1178). Ο Έιστειν και ο Σίγκουρντ είαν επιπλέον το μονοπώλιο στο εμπόριο και την συλλογή των φόρων στο Φίνμαρκ.

Μεγάλη εμπορική ανάπτυξη και ευημερία

Η αλιεία έγινε ο σημαντικότερος τομέας στην εμπορική παραγωγή, τα ψάρια από την βόρεια Νορβηγία είχαν την μεγαλύτερη ζήτηση σε ολόκληρη την Ευρώπη.  Το Μπέργκεν έγινε το σημαντικότερο αλιευτικό κέντρο και είχε συνεχώς εμπορικές σχέσεις με το Γκρίσμπι στην Αγγλία ειδικά σε αγαθά όπως σιτηρά και αλεύρι.[10] Ο Έιστεν για να επεκτείνει περισσότερο το εμπόριο έκτισε θαλάμους αλιείας και μια εκκλησία στο Λόφοτεν στην βόρεια Νορβηγία. κι ταξίδευσε ο ίδιος στο Τροντέν (1114). 
Για να δημιουργήσει περισσότερους εμπορικούς δρόμους δημιούργησε το λιμάνι της Αγδένης στο φιόρδ του Τρόντχαϊμ και φάρους κατά μήκος της ακτής.  Ο Θεόδωρος ο μοναχός έκανε σύγκριση ανάμεσα στο λιμάνι της Αγδένης με το Μπρίντιζι το οποίο κατασκεύασε ο Οκταβιανός Αύγουστος.  Η σύγκριση με τον Οκταβιανό Αύγουστο έδωσε στον Έιστεν το όνομα του το οποίο προέρχεται από το όνομα "Αυγουστίνος" σε Λατινική προφορά.  Το λιμάνι της Αγδένης ύστερα από τοπογραφικές έρευνες αποδείχτηκε ότι κατασκευάστηκε πραγματικά από τον Έιστεν, δημιούργησε και ένα μεγάλο πλοίο το οποίο μοιάζει εκπληκτικά με το Ορμέν Λάνγκ το οποίο κατασκεύασε ο Όλαφ Τρίγκβασον.  
Ο Σνόρρι παρουσιάζει τον Έιστεν στις ιστορίες του να υπερηφανεύεται ότι "τα δικά του κτίσματα είναι τα πιο χρήσιμα που υπάρχουν στην χώρα" κάνοντας σύγκριση με τα έργα του αδελφού του Σίγκουρντ για τον οποίο λέει ότι "ασχολία του είναι να σκοτώνει κόσμο στο χαλιφάτο". Ο Έιστεν είχε έντονη δράση στο Μπέργκεν, η ανάπτυξη που έφερε στην πόλη ήταν η κορυφαία όλων ξεπερνώντας ακόμα και τον Όλαφ Γ΄ της Νορβηγίας που είχε ιδρύσει το Μπέργκεν σύμφωνα με τα Σάγκας. Μετακίνησε την έδρα του στο Χόλμεν την ανατολική ακτή του Βαγκέν όπου βρισκόταν ο πυρήνας της πόλης αναπτύσσοντας σημαντικά την γραφειοκρατία. Στο Χόλμεν έκτισε την εκκλησία των Αγίων Αποστόλων,  την εκκλησία του Αγίου Νικολάου και ξύλινα ανάκτορα τα οποία σύμφωνα με τον Σνόρρι Στούρλουσον ήταν τα εντυπωσιακά που έχουν ποτέ ανεγερθεί στην Νορβηγία. Οικοδόμησε επίσης την εκκλησία του Αγίου Μιχαήλ και ίδρυσε το Βενεδικτινό αβαείο του Μούνκελιβ στο Νόρντνες, η δεκάτη στην εκκλησία εισήχθη την εποχή της βασιλείας του Έιστεν και του Σίγκουρντ.

Θάνατος

Ο Έιστεν αρρώστησε κατά την διάρκεια μιας γιορτής και πέθανε σύντομα στις 29 Αυγούστου 1123, το σώμα του μεταφέρθηκε στο Νιδάρος και τάφηκε στον Καθεδρικό ναό της πόλης. Ο Σνόρρι αναφέρει ότι θρηνήθηκε όσο ποτέ κανένας άλλος άνθρωπος στην Νορβηγία από την εποχή του Μάγκνους του Καλού. Η βασιλεία του Έιστεν και του Σίγκουρντ ήταν η πιο μακρόχρονη συμβασιλεία ανάμεσα σε δυο αδέλφια στην ιστορία της Νορβηγίας, στην συνέχεια ο Σίγκουρντ ο Σταυροφόρος βασίλευσε μόνος του μέχρι τον δικό του θάνατο (1130).  
Ο Έιστεν παντρεύτηκε την Ίνγκεμποργκ Γκάττορμσνταττερ από ευγενή οικογένεια, ο γάμος του έγινε προκειμένου να κερδίσει την υποστήριξη των ευγενών της Ανατολικής Νορβηγίας. Απέκτησαν μια κόρη την Μαρία η οποία ήταν η μητέρα του μελλοντικού διεκδικητή του Νορβηγικού θρόνου Όλαφ Ουγκζίβα, ο Όλαφ ανακηρύχτηκε βασιλιάς της Νορβηγίας σύντομα (1165) αλλά στην συνέχεια ηττήθηκε από τον Μάγκνους Ε΄ της Νορβηγίας και αναγκάστηκε να δραπετεύσει από την χώρα.

Θρύλοι

Οι ιστορικοί αναφέρονται πάντοτε με τα καλύτερα λόγια για τον Έιστεν, ο Σνόρρι Στούρλουσον περιγράφει ότι ο Έιστεν ήταν "πολύ σοφός, αγαθός, με βαθύτατη γνώση της ανθρώπινης ιστορίας, κυβέρνησε τους υπηκόους του με μεγάλη αγάπη και γενναιοδωρία και ήταν ο περισσότερο αγαπητός βασιλιάς που έχει περάσει από την χώρα".  Ο Θεόδωρος ο μοναχός περιγράφει τον Έιστεν ως "παράγοντα σταθερότητας για την χώρα την οποία εκσυγχρόνισε με την σοφία του, ήταν επίσης θεματοφύλακας της χριστιανικής θρησκείας".  Σύγχρονοι ιστορικοί όμως όπως ο Κλάους Κράγκ περιγράφουν τους λογοτεχνικούς χαρακτηρισμούς ως υπερβολικούς. 
Μια μαρμάρινη προτομή του Έιστεν των μέσων του 12ου αιώνα η οποία βρέθηκε στο αβαείο του Μουνκεβίλ (1853) με την επιγραφή "Βασιλεύς Έιστεν" είναι η πιο καλοδιατηρημένη προτομή βασιλιά στην εποχή του.  Το στέμμα του μοιάζει με Γερμανικό αυτοκρατορικό στέμμα και ήταν Βυζαντινού τύπου. Ο Σνόρρι Στούρλουσον τον περιγράφει με μεγάλα μάτια όπως τον παρουσιάζει πραγματικά οι προτομή αλλά πολλοί ιστορικοί αναφέρουν ότι δεν αποτελεί σαφή απεικόνιση του βασιλιά, βρίσκεται σήμερα στο μουσείο του Μπέργκεν. 
Το αλιευτικό κέντρο Βαγκάν τίμησε την μνήμη του Έιστεν σαν ιδρυτή του με έναν ανδριάντα από τον Αρθούρο Γκούσταφσον (1935) ύστερα απο ιδέα του αρχιτέκτονα Χάραλντ Σάντ.  Στο Ντόρβε οικοδομήθηκε εκκλησία αφιερωμένη στον Έιστεν με σχέδια του Μάγκνους Πούλσσον.